Source: https://pestisracok.hu/beismerte-a-magyar-vallalkozo-meggyilkolasat-a-szerb-maffia-bergyilkosa-der-csaba/
Timestamp: 2019-11-20 12:37:22
Document Index: 4018004

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Beismerte a magyar vállalkozó meggyilkolását a szerb maffia bérgyilkosa, Dér Csaba – PestiSrácok
Beismerte a Pólus Centernél végrehajtott tavaly szeptemberi emberölést a több más leszámolással is összefüggésbe hozott, a sajtóban a szerb-montenegrói maffia bérgyilkosának kikiáltott Dér Csaba, akit szombaton tartóztatott le harminc napra nem jogerősen a bíróság – derült ki a Fővárosi Törvényszék hétfői közleményéből.
A bíróság tájékoztatása szerint a rendelkezésre álló adatok alapján Dér 2018 szeptemberében tizenegy kilogramm kokaint kínált eladásra egy magyar vállalkozónak, akivel egy bevásárlóközpont mögötti, a Szilas patakhoz vezető murvás úton találkozott. A terhelt kokain helyett édesítőszert tett az egyenként egykilós csomagokba, amelyeket autóval szállított a találkozóra. Amikor a sértett a gépjárműbe behajolva a csomagok tartalmát ellenőrizni kívánta, a gyanúsított a nála lévő fegyverrel fejbe lőtte, majd a sértett holttestét a közeli Szilas patakba húzta. A gyilkosságot követően a sértett személyes irataival, mobiltelefonjával és táskájával távozott a helyszínről. A terhelt megalapozottan gyanúsítható továbbá azzal is, hogy 2018. július végén Amszterdamban egy kávézóban előre kitervelten fejbelőtt egy ott tartózkodó horvát állampolgárt, aki belehalt fejsérülésébe. A holland hatóságok felajánlották a magyar hatóságoknak a büntetőeljárás lefolytatását, amelyet a Legfőbb Ügyészség Nyomozás Felügyeleti és Vádelőkészítési Főosztálya elfogadott – közölte a bíróság.
A letartóztatásáról döntő ülésen a gyanúsított a megalapozott gyanú szerint terhére rótt Magyarországon elkövetett emberölés bűntettét beismerte, a csalás bűntettét azonban tagadta. A megalapozott gyanú szerint Hollandiában elkövetett emberölés bűntette vonatkozásában nem tett vallomást. A gyanúsított ügyvédje a magyarországi gyilkossággal kapcsolatban elmondta, hogy védence jogos védelmi helyzetben cselekedett és kérte, hogy a bíróság óvadék megállapításával helyezze őt szabadlábra. A bíróság a védői indítványt megalapozatlannak találta és augusztus 20-ig elrendelte a gyanúsított letartóztatását. A bíróság szerint a legfontosabb cél most a tényállás teljeskörű felderítése, amelyet csak a legszigorúbb kényszerintézkedéssel lehet elérni, mivel ez biztosítja a gyanúsított elszigetelését a büntetőeljárásban kihallgatandó más személyektől, és ez biztosítja további tárgyi bizonyítási eszközök megsemmisítésének megakadályozását is. A gyanúsítottnak a kényszerintézkedés tárgyában tartott ülésen megtett vallomásában előterjesztett védekezését a nyomozó hatóságnak ellenőriznie kell a további eljárás során. A terhelt letartóztatása mellett szólt az is, hogy Szerbiában rendelkezik bejelentett lakóhellyel, de ott soha nem lakott, hanem különböző országokban szokott különböző időtartamokat eltölteni – továbbá igazolt jövedelemmel sem rendelkezik
– írta közleményében a törvényszék.
Több leszámolás lehet a számláján
A rendőrség csütörtökön közölte a honlapján, hogy két gyilkossággal is gyanúsítják azt a férfit, akit aznap Magyarországra szállítottak. A harmincnyolc éves Dér Csaba a gyanú szerint egy éve Amszterdamban megölt egy horvát férfit, szeptemberben pedig Budapesten, Rákospalotán, a Szilas-pataknál újra gyilkolt; utóbbi esetben egy negyvenkilenc éves magyar férfival végzett. Dér Csabát nemzetközi elfogatóparancs alapján márciusban Prágában, egy szállodában fogták el. A férfit csütörtökön a Terrorelhárítási Központ Rajkánál szlovák kommandósoktól vette át, majd a fővárosban átadta a BRFK-nak. Dócs András, a Budapesti Rendőr-főkapitányság nyomozó főosztályának vezetője pénteki fővárosi sajtótájékoztatóján azt közölte: előre kitervelten, több ember sérelmére elkövetett emberölés bűntettének megalapozott gyanúja miatt folytat eljárást a rendőrség Dér Csaba szerb-magyar kettős állampolgár ellen. Az ezredes azt mondta, hogy egyelőre két gyanúsítást közöltek a feltételezett elkövetővel, de sok más emberölési ügyet is meg fognak vizsgálni. Sajtóhírek szerint Dér Csaba Szerbiában és Spanyolországban is a fentiekhez hasonló bűncselekményeket követett el. A férfit a két emberölésen kívül csalással is meggyanúsították, a nyomozás várhatóan hosszú lesz – jelezte az ezredes. Az Amszterdamban elkövetett merénylet vizsgálatát a holland hatóságok átadták a magyar társszerveknek; a belgrádi és a barcelonai támadások ügyében a szerb és a spanyol illetékesek nyomoznak.
Kapcsolódó témákDér CsabagyilkosságVezető
2019-07-22 at 14:22
Ez egy emberformájú nem-ember. Statárium, lámpavas, kötél neki. Kiadni Kínának: ott tarkónlövés járja az ilyenféléknek.
Igazából a bérgyilkosnál veszélyesebb a felbujtó, megbízó.
Ezen nem fogunk vitatkozni, mert ott a helye mellette a megrendelőnek is, de az tény, hogy a végrehajtás mégis csak a bérgyilkosé. Úgyhogy a helyes megoldás: először a bérgyilkost lőni agyon, utána a megrendelőt.
betűlátó
…elég gyors a beismerés, no meg a vallomás…ahogy most éppen állnak a “dolgok”…nem túl sok a “magyar bérgyilkos”…könyv lesz ebből, meglátjátok!…(a többi megy a maga útján, izgalom, vita, állásfoglalás, egy kis sztárjogászkodás, ítélet, megint vita, megint állásfoglalás, szitkozódás, kicsit az alvilág is serken…majd csendes mélabús feledés, és leszáll az őszi köd, és már nem is látunk tisztán se előre, se a hátunk mögé…az ügyben)…
Ahogy én látom: Akinek van pénze 11 kiló kokainra, az feltehetőleg nem saját célra vásárol, hanem nagykereskedő. Az igazságszolgáltatás helyett felsőbb hatalom rendezte el a büntetését. Vak Pali
Szerintem ezt jól látod, Vak Pali. Az a megölt vállalkozó, na az is csak afféle “vállalkozó” lehetett… Ahogy a 90-es években hívták a gengsztereket…
2019-07-28 at 10:42
A kokain kiskereskedelem is vállalkozás, csak nem legális. A többi áldozata is -ahogy olvastam- “becsületes munkásember” volt.
2019-07-22 at 21:14
2019.07.19 Csibra Tibor
2019.07.20 Noname
Nagyszerű fejlemény 3 nap alatt.
Arra vállakozik,vállalkozott, hogy megrontsa emberek életét?
Díjazom a bérgyilkos úr teljesítményét.
Tkp. embermentő szolgáltatást is végzett…☺
Az viszont nagyon érdekes, hogy bár a külföldi gyilkolások miatt még nem fogták sehol perbe(még nyomoznak),de itthon már kikiálltották a szerb maffia bérmunkásának.
Prejudikálunk,prejudikálunk?
P.S. A “vállakozó” úr nem ismerte a magyar mondást, mi szerint aki korpa közé keveredik azt megeszik a disznók?
Vagy másként fogalmazva, mindenki a saját szerencséjének kovácsa.
Ezek szerint melléütött az üllőn…☺☺☺
Mi az,hogy “beismerte”? Ez bizony Sztálin jobbkezének, Visinszkij elvtársnak kedvenc módszere volt. Széleskörűen alkalmazta a szovjet főügyész ezt a középkori eredetű, a hírhedt inkviziciós gyakorlatból visszamaradt veszélyes angolszászász jogi elvet, amely szerint a “bizonyíték királynője” — a letartoztatott vádlott beismerése. 1956-os magyar forradalom után igencsak széleskörűen alkalmazták a fizikai és pszichológiai kínzásokkal együtt a statáriális tárgyalásokon Kádár, Münnich, Biszku, Tömpe, Marosán stb. AVH-s tömeggyilkos pribékjei, akiket Györgyi Kálmán főügyészünk valamiért “elfelejtett” megbüntetni. Méghozzá Árpi bácsi és mások lelkiismeretlen asszisztálásának a segítségével. Jóllehet Dzsingiszkán már a XIII. században betiltotta a kínzást.”Nagyon köszönjük Árpi bácsi!”
2019-07-30 at 23:30
A magyar forradalom után gyorsan, már 1957 januárjában megtörtént az ÁVH állománynak felülvizsgálata — Dögei Imre vezetésével. Az eredmény döbbenetes: 4986 ávéhás közül csupáncsak 15-öt találtak alkalmatlannak a további a munkára! Mindenki más elfoglalhatta helyét az új rendőri és a hamarosan újra építkező állambiztonsági struktúrában. Kádár azonban nagyon elégedetlen. 1957. február 26-án, az MSZMP Ideiglenes Központi Bizottságának ülésén szóvá is tette: “… állandóan nekünk kell szólnunk a politikai rendőrségnek, hogy valakit itt vagy ott le kell tartóztatni. Ijesztő lehet – elvtársak – a megállapítás, de szerintünk az a rendőrség a normális, amely mindenkit le akar tartóztatni. Ez a szocilaista hivatásérzet és hivatástudat.
2019-07-31 at 00:10
Minden valószínűség szerint tényleg provokáció történt AVH részéről 1956 október 23-án. Csakhogy nem úgy, ahogy Jobbágyi Gábor feltételezi 56-ról írt könyvében, amely a magyar forradalom 60. évfordulóján jelent meg. Szerinte a fegyvert a felkelők kezébe direkt a sztálinista kommunisták, illetve az oroszok adták. A jogász szerző egyszerűen nem tudja, hogy a magyar etnikum, a többi etnikai közösségekhez hasonlóan adaptív, integrált, “emergens’ jellegű önszervező-rendszer. Következésképpen, amikor AVH előre megfontolt provokatív céllal belelőtt a Rádió előtt és a budapesti utcákon vagy éppenséggel a Parlament előtti téren békésen tüntető tömegbe, az törvényszerűen felháborodottan és jogosan reagált. Ezt az elfogulatlan bíróság figyelembe is vette volna, ha lett volna ilyen 1956 után. Helyette a bosszúállásra törekevő elfogult, pénzsóvár karrieristákkal teli rögtönítélő álbíróságok számolatlanul osztogatták a halálos és börtön ítéleteket, amelyekhez a „bizonyító anyagot” volt AVH-s kihallgatók szállították a letartóztattak középkori inkvizíciós jellegű fizikai bántalmazásával. Valamint más, a szovjet titkosrendőrségtől közvetlenül átvett embertelen módszerek segítségével, mint az a villanyárammal való kínzás, vagy egyhetes teljes alvásmegvonás, amitől időlegesen beszámíthatatlanná válik a letartóztatott személy, stb. Az utóbbit elsőként a NKVD találta fel még a 30-as években, amit azonban az amerikaiak később, teljesen félreértve, tévedésből neveztek „agymosásnak”. Ezeknek az embertelen tortúráknak vált ártatlan áldozatává, többek között Tóth Ilona doktornő és szerencsétlen sorstársai a sztálini mintára megszervezett kirakatperben, valamint intézeti kollégám édesapja, Küllős Imre, akit a börtönben kínzás közben agyonvertek Kádár pribékjei.
Úgyhogy az 1956 után született Eörsi László, aki gyanús módon kimondottan a magyar forradalom történetével foglakozik, igencsak nagyon téved, amikor teljesen alaptalanul, de kategorikusan azt állítja, miszerint a kádári terrorrendőrsége, a volt ÁVH-sok állítólag sohasem alkalmaztak fizikai kényszert a letartóztatókkal szemben. Szerinte állítólag „önként és dalolva”, voltaképpen hazafias buzgalmukban az akasztófára vágyva minden kényszerítés nélkül, azaz teljesen önként vallották magukat „bűnösnek” az önkényesen letartóztatottak. Egyértelműen látszik, hogy Eörsi direkt úgy tesz mintha nem olvasta volt főnöke, Litván György vonatkozó kitűnő tanulmányát a kádári börtönökben és internáló táborokban uralkodó akkori borzalmas állapotokról. 1956 forradalomnak Eörsi által elkövetett történelem tudatos félremagyarázása egészen a vonatkozó dokumentumok meghamisításáig,sőt áldokumentumok létrehozásáig terjed. Az átlagos tudású magyar olvasó ugyan nem veszi észre, de a kérdéssel foglalkozó szakemberek jól tudják, hogy a halálra ítélt és kivégzett Angyal Istvánnak a rendőségen tett kéziratos vallomása semmiképpen sem nem kerülhetett néhány évvel később a rendőségi felügyelet alatt álló édesapja Üllői úti postaládájába, ahogyan azt Eörsi megtévesztő módon, állítja hazai történészeink mély hallgatása közepette.
Erről jó lenne többet tudni. Már anno mi sem a valóságot tanultuk történelemből.